МКМ Erasmus+ бағдарламасы
Бейін.Бұл студенттердің халықаралық кредиттік ұтқырлығы. Ол Еуропада қысқа мерзімді оқытуды немесе тағылымдаманы көздейді. Әдетте, оның ұзақтығы бір немесе екі семестр. Қатысушыларға стипендия (Еуропалық одақ үшін 800-ден 900 еуроға дейін), жол шығындарының құнын өтеу (нормалар бойынша) есептеледі.
Бағдарламаға Эразмус+ бағдарламасы аясында жоғары оқу орнымен ынтымақтастық туралы екіжақты келісімі бар Қазақстанның жоғары оқу орындарында оқитын студенттер, магистранттар мен докторанттар қатыса алады. Үміткер серіктес жоғары оқу орындары әзірлеген өлшемшарттар бойынша конкурстық іріктеуден өтуі тиіс.
Ұтқырлық кезеңі басталғанға дейін жіберуші, қабылдаушы жоғары оқу орындары мен стипендиат арасында оқыту туралы үшжақты келісім жасалады. Келісімде стипендиат меңгеруі тиіс және кейіннен оқу аяқталғаннан кейін жіберуші жоғары оқу орнында қайта есептелетін оқу қызметінің пәндері/түрлері көрсетіледі.
Құжаттар тізімі:
· Паспорт көшірмесі;
· Ағылшын тіліндегі транскрипт;
· В2 және одан жоғары деңгейде ағылшын тілін меңгергені туралы сертификат;
· Europass нысанындағы түйіндеме;
· Уәждемелік хат;
· Академик Е.А. Бөкетов атындағы Қарағанды университетінің ұсыным хаты.

